फर्रुखाबाद की गुमना कोतवाली निवासी लक्ष्मण (२२) पुत्र सुरेश अपने दोस्त अभी गुप्ता (१६) पुत्र संजू के साथ अपनी बहन जीतू पत्नी दिलीप के घर नसीरपुर एक शादी समारोह में भाग लेने आया था। बुधवार को समारोह में भाग लेने के बाद लक्ष्मण बाइक से अपनी बहन जीतू, उसकी दो पुत्री सोम्या (३) और दिव्या (५) तथा दोस्त अभी के साथ बाइक से शिकोहाबाद जा रहा था। जब उनकी बाइक डाहिनी पुलिया पर पहुंचती उससे पूर्व ही तेज गति से आ रहे अज्ञात वाहन ने सामने से टक्कर मार दी। घटना के बाद चालक वाहन को लेकर अंधेरे का फायदा उठाते हुये भाग गया। हादसे में लक्ष्मण और उसकी तीन वर्षीय भांजी सौम्या की मौके पर ही मौत हो गई, जबकि बहन जीतू, भांजी दिव्या और दोस्त अभी गुप्ता घायल गंभीर रूप से घायल हो गये। हादसे की जानकारी होते ही थाना पुलिस मौके पर पहुंची और घायलों को अस्पताल भेज दिया। शव पोस्टमार्टम को जिला अस्पताल भेज दिए। उधर हादसे की जानकारी होते ही जीतू के परिवार में कोहराम मच गया। चीख पुकार करते हुए परिजन अस्पताल पहुंचे, जहां से घायलों को उपचार के लिए आगरा ले गये। § Read_More....